'n Bietjie meer oor Vanrhynsdorp | My Matzikama
Tydens die Tweede Vryheidsoorlog het generaal Barry Hertzog die dorp op 19 Januarie 1901 beset. Hy was nog steeds in die dorp toe hy op 23 Januarie verneem het van die afsterwe van Koningin Victoria. Uit respek laat hy toe dat die magistraat die Britse vlag halfmas mag hang.
Munisipaliteit (1) – Vanrhynsdorp se munisipale raad het in 1961 'n wapen by die Kaapse Provinsiale Administrasie geregistreer: In goud, 'n groen keper belaai met drie goue koringgerwe en vergesel van Namakwalandse madeliefies gestingel en geblaar van natuurlike kleur; 'n rooi skildhoof belaai met 'n staande merinoram van natuurlike kleur. Die wapenspreuk was Sterker deur eenheid.
Afdelingsraad – Die afdelingsraad (dus die plaaslike owerheid vir die landelike gebiede buite die dorpsgrense) het in 1976 'n wapen by die Buro vir Heraldiek geregistreer: In goud, 'n verhoogde golwende dwarsbalk van blou in die skildhoof vergesel van 'n druiwetros hangende aan 'n geblaarde wingerdrank van natuurlike kleur; 'n golwende skildvoet van rooi belaai met 'n aansiende ramkop van natuurlike kleur. Die helmteken was 'n rooi veldblom tussen twee goue koringare. Die wapenspreuk was Bou aan die toekoms.
Munisipaliteit (2) – Die munisipale raad het in 1988 'n nuwe wapen by die Buro vir Heraldiek geregistreer: Kepersgewys verdeel, rooi en groen, 'n silwer keper vergesel van drie goue blomme, silwer geknop, gestingel en geblaar. Die helmteken was 'n silwer muurkroon met oor die middel heen 'n versmalde gewelfde goue dwarsbalk belaai met 'n ander van groen. Die wapenspreuk was weer eens Sterker deur eenheid.
Die wonders van Doringbaai
Doringbaai is geleë aan die een kant van die pragtige Weskus. Vrede en stilte is die kern van die...
NG gemeente op Vredendal en sy geskiedenis
Die NG gemeente op Vredendal is die moedergemeente van die Nederduitse Gereformeerde Kerk op Vredendal en ressorteer onder die...
Tien wenke vir klein besighede tydens moeilike finansiële tyeExcelsiors-rugbyklub se oorwinning op tuisbodem